Diari Oficial de la Generalitat Valenciana


Sumari del DOGV 88, del 24-12-1982 (1982/802043)

RESOLUCIÓ de 5 de novembre de 1982, per la qual es modifiquen determinats articles dels Estatuts de la Mancomunitat de Les Valls.
---------------------------------------------------------------------------------------------------------------------------------

### Dades del document

Número de DOGV
:   88

Data del DOGV
:   24-12-1982

Secció del DOGV
:   ALTRES DISPOSICIONS

Número del document
:   1982/802043


Data del document
:   05-11-1982

Organisme emissor


Tipus de document
:   Resolució

Resolució de 5 de novembre de 1982, per la qual es modifiquen determinats articles dels Estatuts de la Mancomunitat de Les Valls.  
Atés l'expedient instru'it per la Mancomunitat de Les Valls (València), per a la modificació dels articles 6.2, 7.m), 9.1, 10.2, li, 13.f), 16, 17, 23, 34, 36 i 37.b) dels seus Estatuts.  
RESULTANT que per acord de la Comissió Gestora celebrat amb el quórum legal el 10 de desembre de 1981, s'acordà la modificació dels susdits Estatuts.  
RESULTANT que els Plens dels Ajuntaments de Faura, Benifairó de les Valls, Quart de les Valls, Quartell i Benavites ratificaren les modificacions dels Estatuts.  
RESULTANT que, exposat al públic l'expedient durant el temps reglamentari, no s'hi ha presentat cap reclamació en contra.  
RESULTANT que la Mancomunitat de les Valls fou aprovada per Decret número 2.645/76 (Ministeri de la Governació), de 16 d'octubre de 1976, «B.O.E.» número 282, de 24 de novembre de 1976.  
RESULTANT que ha estat sol·licitat l'informe preceptiu de la Diputació de València, la qual l'ha emés en sentit favorable.  
RESULTANT que en la tramitació d'aquest expedient han estat acomplerts tots els requisits previstos per les disposicions legals i reglamentàries.  
CONSIDERANT que la competència per a conéixer i, si s'escau, aprovar la modificació dels Estatuts de la Mancomunitat de Les Valls és atribuïda al Ple del Consell, en virtut del que disposa l'article 1.2.1. del Reial Decret 695/1979, de 13 de febrer, en relació amb l'article 5.2.1. del Decret del Consell del 2 d'agost de 1979.  
CONSIDERANT que, ateses les modificacions dels Estatuts estudiats, no s'hi Observa cap infracció de l'Ordenament Jurídic vigent i que, en concret, s'ajusten a les disposicions de Règim Local, es a dir, al Reial Decret 3.046/77, de 6 d'octubre, i a la Llei 40/81, de 28 d'octubre, i que, d'altra banda, els fins de la Mancomunitat són dels que l'article 101 de la Llei de Règim Local determina com a competència Municipal i, per tant, subjectes a una possible Mancomunitat, sempre i quan els Ajuntaments així ho consideren, com és en aquest cos.  
ATESES les disposicions legals esmentades suara, i les altres d'aplicació general i pertinent.  
El Ple del Consell, a proposta de la Conselleria de Governació, acordà per unanimitat aprovar la modificació dels Estatuts de la Mancomunitat de Les Valls (València), referida als articles 6.2, 7.m), 9.1, 10.2, 11, 13.f), 16, 17, 23, 32, 34, 36 i 37.b), per considerar-la ajustada a Dret. Assabenteu d'aquesta Resolució l'Ajuntament de Faura, capital de la Mancomunitat, amb l'expressió dels Recursos corresponents.  
València, a 5 de novembre de 1982.  
El President del Consell,   
ENRIC MONSONIS I DOMINGO   
El Conseller d'interior,  
FELIP GUARDIOLA I SELLES